Document ID: 31994R1801

ΚΑΝΟΝΙΣΜΟΣ (ΕΚ) αριθ. 1801/94 ΤΗΣ ΕΠΙΤΡΟΠΗΣ της 22ας Ιουλίου 1994 για τελευταία παράταση ισχύος των κανονισμών (ΕΟΚ) αριθ. 1652/92, (ΕΟΚ) αριθ. 3779/91 και (ΕΟΚ) αριθ. 3685/92 όσον αφορά τις επιστροφές κατά την εξαγωγή για το δεματοποιημένο καπνό των συγκομιδών 1990, 1991 και 1992
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 727/90 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 9 παράγραφος 2 τρίτο εδάφιο πρώτη φράση,
Εκτιμώντας:
ότι οι επιστροφές κατά την εξαγωγή έχουν καθοριστεί για ορισμένες ποικιλίες καπνού των συγκομιδών 1988, 1989 και 1990 από τον κανονισμό (ΕΟΚ) αριθ. 1652/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 124/94 (4)-
ότι έχουν επίσης, καθοριστεί επιστροφές κατά την εξαγωγή για ορισμένες ποικιλίες καπνού της συγκομιδής 1991 από τον κανονισμό (ΕΟΚ) αριθ. 3779/91 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 124/94-
ότι τέλος έχουν καθοριστεί οι επιστροφές κατά την εξαγωγή για ορισμένες ποικιλίες καπνού της συγκομιδής 1992 από τον κανονισμό (ΕΟΚ) αριθ. 3685/92 της Επιτροπής (6), όπως τροποποιήθηκε από τον κανονισμό (ΕΚ) αριθ. 124/94-
ότι με τον κανονισμό (ΕΚ) αριθ. 124/94 η προθεσμία χορηγήσεως όλων των ενισχύσεων έχει καθοριστεί στις 30 Ιουνίου 1994- ότι έχουν παρουσιαστεί δυνατότητες εξαγωγής μετά από την ημερομηνία αυτή για ορισμένες ποικιλίες καπνού- ότι πρέπει συνεπώς να χορηγηθούν επιστροφές για τις εν λόγω ποικιλίες, για να είναι δυνατόν να πραγματοποιηθεί η εξαγωγή τους-
ότι οι επιστροφές κατά την εξαγωγή πρέπει να εφαρμοστούν στις εξαγωγές που πραγματοποιούνται από την 1η Ιουλίου 1994-
ότι στο πλαίσιο του κανονισμού (ΕΟΚ) αριθ. 2075/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα του ακατέργαστου καπνού (7), που εφαρμόζεται από την συγκομιδή 1993, δεν προβλέπονται επιστροφές κατά την εξαγωγή- ότι προκειμένου να αποφευχθούν στρεβλώσεις του ανταγωνισμού, δεν μπορεί να προβλεφθεί μεταγενέστερη παράταση των επιστροφών κατά την εξαγωγή για τις συγκομιδές που είναι προγενέστερες της συγκομιδής 1993-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η διάρκεια ισχύος των κανονισμών (ΕΟΚ) αριθ. 1652/92, (ΕΟΚ) αριθ. 3779/91 και (ΕΟΚ) αριθ. 3685/92 παρατείνονται έως τις 31 Δεκεμβρίου 1994, όσον αφορά τις συγκομιδές 1990, 1991 και 1992.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις εξαγωγές που πραγματοποιούνται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1994.

Labels: 3
17